
Comisia juridică, de disciplină şi imunităţi

   Bucureşti,   10.06.2004

   Nr. 31/406

Comisia pentru buget, finanţe şi bănci

   Bucureşti,    01.06.2004

   Nr. 22/257

                                                                                             Nr. P.L.X 237

Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra proiectului de Lege pentru aprobarea Ordonanţei Guvernului nr. 10/2004 privind procedura reorganizării judiciare şi a falimentului instituţiilor de credit, trimis Comisiei juridice, de disciplină şi imunităţi şi Comisiei pentru buget, finanţe şi bănci, spre dezbatere în fond, cu adresa Biroului Permanent nr. P.L.X - 237 din 27 aprilie 2004.

 PREŞEDINTE,

prof. univ. dr. Ion Neagu
PREŞEDINTE,

Ovidiu Muşetescu

Comisia juridică, de disciplină şi imunităţi

   Bucureşti,   10.06.2004

   Nr. PLX237

Comisia pentru buget, finanţe şi bănci

   Bucureşti,    01.06.2004

   Nr. 257

RAPORT COMUN

asupra proiectului de Lege pentru aprobarea Ordonanţei Guvernului nr. 10/2004 privind 

procedura reorganizării judiciare şi a 

falimentului instituţiilor de credit

În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003 şi, urmare aprobării Biroul Permanent al Camerei Deputaţilor din şedinţa din ziua de luni, 26 aprilie 2004, Comisia juridică de disciplină şi imunităţi şi Comisia pentru buget, finanţe şi bănci au fost sesizate, spre dezbatere şi avizare în fond, cu proiectul de Lege pentru aprobarea Ordonanţei Guvernului nr. 10/2004 privind procedura reorganizării judiciare şi a falimentului instituţiilor de credit, transmis cu adresa nr. P.L.X – 237 din 27 aprilie 2004 şi înregistrat sub nr. 31/406 din 21.04.2004 şi respectiv 22/257 din 22.04.2004.
La întocmirea prezentului raport comisiile reunite au avut în vedere avizul Consiliului Legislativ.

La lucrările comisiilor au participat  44 de deputaţi, din totalul de 51 membri ai comisiilor.

Potrivit prevederilor art. 75 alin. (1) şi (3) din Constituţia României, republicată, şi ale art. 86  alin. 3 pct. 1 din  Regulamentul Camerei Deputaţilor, Camera Deputaţilor este Cameră Decizională.

Proiectul de Lege a fost adoptat de Senat în şedinţa din data de 15 aprilie 2004.

Acest proiect de Lege are ca obiect reglementarea procedurii reorganizării judiciare şi a falimentului instituţiilor de credit, persoane juridice române, inclusiv a sucursalelor acestora cu sediul în străinătate.

Potrivit proiectului, prevederile acestuia se aplică şi cooperativelor de credit, în condiţiile Ordonanţei de urgenţă a Guvernului nr. 97/2000 privind organizaţiile cooperatiste de credit, aprobată prin Legea nr. 200/2002,  cu modificările şi completările ulterioare.

Structurat în trei titluri şi un număr important de capitole, proiectul stabileşte participanţii la procedura reorganizării judiciare şi a falimentului instituţiilor de credit, deschiderea procedurii şi efectele acesteia, reorganizarea instituţiilor de credit pe baza unui plan întocmit în acest scop, tranzacţiile privind cumpărarea de active şi asumarea de pasive, precum şi răspunderea organelor de conducere, a cenzorilor şi a personalului de execuţie sau  cu atribuţii de control din instituţia de credit ajunsă în stare de insolvenţă.

Totodată se reglementează raporturile de drept internaţional privat în domeniul insolvenţei instituţiilor de credit, competenţa şi legea aplicabilă în cazul procedurii reorganizării judiciare şi a falimentului instituţiilor de credit persoane juridice române şi a sucursalelor stabilite în alte state membre, precum şi desemnarea administratorilor sau a lichidatorilor.

Din punct de vedere al dreptului comunitar, proiectul cade sub incidenţa reglementărilor statuate la nivelul Uniunii Europeane.

In urma examinării proiectului de Lege pentru aprobarea Ordonanţei Guvernului nr. 10/2004 privind procedura reorganizării judiciare şi a falimentului instituţiilor de credit, în şedinţele din  01.06.2004 şi 10.06.2004, comisiile reunite, au hotărât, cu majoritate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.

În conformitate cu art. 76 alin. (1) din Constituţia României, republicată, proiectul de Lege face parte din categoria legilor organică.

 PREŞEDINTE,

prof. univ. dr. Ion Neagu
PREŞEDINTE,

Ovidiu Muşetescu

          Experţi parlamentari:

          Măţan Ofelia

          Onete Alexandru

          Manda Corneliu

